KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. július 27-i rendkívüli ülésére)


TÁRGY: 		LAKÁS BÉRBEADÁSA CSERI TAMARA RÉSZÉRE


Cseri Tamara kérelmet nyújtott be Kiskőrös Város Polgármesterének címezve, hogy Kiskőrös Város Önkormányzata bérlakást biztosítson számára, tekintettel arra, hogy önerőből lakhatását másként nem tudja megoldani.

Cseri Tamara 2019. március hónapjától az Egészségügyi, Gyermekjóléti és Szociális Intézmény Család és Gyermekjóléti Központjának esetmenedzsere.  
Az intézmény igazgatója támogatja kérelmét, munkáját önállóan, felelősségteljesen végzi. Megbízható munkatárs, elhivatott a szakmája iránt.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére a Kiskőrös Város Önkormányzatával kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2646/4/A/13 helyrajzi számon nyilvántartott, természetben Kiskőrös, Árpád utca 3. 4. emelet 13. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 56 m2 alapterületű komfortos lakást Cseri Tamara részére 2 éves időtartamra, de legfeljebb az Egészségügyi, Gyermekjóléti és Szociális Intézmény Család és Gyermekjóléti Központjánál fennálló munkaviszonya időtartamára.
	

Kiskőrös, 2023. július 25.



	Domonyi László s.k.,
	polgármester





HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében a Kiskőrös Város Önkormányzat üzleti vagyonát képező, Kiskőrös belterületi 2646/4/A/13 helyrajzi nyilvántartott, természetben Kiskőrös, Árpád utca 3. 4. emelet 13. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 56 m2 alapterületű komfortos lakást Cseri Tamara részére 2 éves időtartamra, de legfeljebb az Egészségügyi, Gyermekjóléti és Szociális Intézmény Család és Gyermekjóléti Központjánál fennálló munkaviszonya időtartamára.

1. felhatalmazza a polgármestert a határozat-tervezet mellékletét képező lakásbérleti szerződés aláírására.


Felelős:	polgármester
Határidő:	azonnal
